section_heading: Multiplayer
paragraph_text: U multiplayer modu igrač može igrati preko internetske veze s više igrača iz različitih krajeva svijeta. Najpopularniji oblik multiplayer igre je "team death match" u kojem se sukobljene dvije strane bore na život i smrt. Važno je ubiti člana iz protivničkog tima i zaraditi bodove za svoju momčad. Druga vrsta po popularnosti je "search and destroy" u kojoj se također sukobljavaju dvije strane, napadačka i obrambena. Napadačka ima bombu koju mora postaviti na točku "A" ili točku "B" u zadanom vremenskom roku, dok obrambena strana mora tu bombu deaktivirati ako je napadači postave. Ako jedna momčad izgubi sve svoje vojnike prije isteka vremena, a napadačka momčad ne postavi bombu, pobjeđuje suparnička momčad.